Държавен вестник, бр. 21, 2015 г., стр. 105

БРОЙ  21	
Д Ъ Р Ж А В Е Н  В Е С Т Н И К 	
СТР.  105  
след проверка на цялостното изпълнение на 
проект и одобряване на окончателния размер 
на безвъзмездната финансова помощ от РА. 
(2) В случаите по ал. 1 към заявката за 
окончателно плащане се представят проформа 
фактура, удостоверения за открити сметки 
по чл. 5, т. 1 и 6 от ПМС № 59 от 2011 г. и 
инициирано бюджетно платежно нареждане 
чрез платежните процедури на системата за 
електронни бюджетни разплащания и не се 
представят документи за разходите, които не 
са реално извършени. 
(3) В срок 10 дни от получаване на уведом-
лението за одобряване от РА на окончателния 
размер на безвъзмездната финансова помощ 
по проекта общините, подали заявка по чл. 2, 
ал. 2 от ПМС № 59 от 2011 г., представят в РА 
първични счетоводни документи (фактури), 
доказващи извършените разходи, и в случай 
на необходимост коригирано инициирано бю-
джетно платежно нареждане в съответствие с 
одобрения окончателен размер на безвъзмезд-
ната финансова помощ по проекта.“
§ 4. В чл. 48 се създава ал. 6:
„(6) При установяване на обстоятелства по 
чл. 51, ал. 1, т. 5 и 6 управляващият орган на 
ПРСР уведомява РА с оглед тяхното отразя-
ване при извършване на бъдещи плащания.“
§ 5. В чл. 51, ал. 1 се създават т. 4, 5 и 6:
„4. приложи правилото по чл. 30 от Регла-
мент (ЕО) № 65/2011;
5. установи, че получателят, негов законен 
представител или упълномощен представител 
попада в някоя от категориите, определени 
в чл. 106, параграф 1, чл. 107, параграф 1 и 
чл. 109, параграф 2, буква „а“ от Регламент 
(ЕС, Евратом) № 966/2012 на Европейския 
парламент и на Съвета от 25 октомври 2012 г. 
относно финансовите правила, приложими 
за общия бюджет на Съюза и за отмяна на 
Регламент (ЕО, Евратом) № 1605/2002 на 
Съвета (ОВ L, бр. 298 от 26 октомври 2012 г.);
6. установи, че получателят на финансова 
помощ попада в случаите по чл. 21 или 22 от 
Закона за предотвратяване и установяване на 
конфликт на интереси и/или представлява-
щият получателя или член на управителния 
му орган, както и временно изпълняващ та-
кава длъжност, е свързано лице по смисъла 
на § 1, т. 1 от допълнителната разпоредба на 
Закона за предотвратяване и установяване на 
конфликт на интереси с лице, заемащо пуб-
лична длъжност в Управляващия орган и/или 
Разплащателна агенция, което е участвало при 
одобряването на заявлението за подпомагане.“
Заключителна разпоредба
§ 6. Наредбата влиза в сила от деня на 
обнародването є в „Държавен вестник“.
Министър: 
Десислава Танева
1867
МИНИСТЕРСТВО  
НА ОТБРАНАТА
Наредба за изменение и допълнение на На-
редба № Н-11 от 2012 г. за условията, разме-
рите и реда за изплащане на допълнителни 
възнаграждения за специфични условия при 
изпълнение на военната служба на воен-
нослужещите от служба „Военна полиция“ 
(ДВ, бр. 70 от 2012 г.)
§ 1. В чл. 5 се правят следните изменения 
и допълнения:
1. Досегашният текст става ал. 1.
2. Създава се нова ал. 2:
„(2) При недостиг на финансови средства, 
при налагане на дисциплинарно наказание, 
директорът на службата има право със своя 
заповед да намали или да преустанови изпла-
щането на допълнителните възнаграждения 
по глава втора, раздел ІІІ за определен период 
от време.“
§ 2. В глава втора раздел І се отменя.
§ 3. В чл. 9, ал. 2 т. 2 се отменя.
Заключителна разпоредба
§ 4. Наредбата влиза в сила от деня на 
обнародването є в „Държавен вестник“.
Министър: 
Николай Ненчев
1823